**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2018 M. RUGSĖJO 27 D. SPRENDIMO NR. T2-201 „DĖL SOCIALINIŲ IŠMOKŲ TEIKIMO ASMENIMS, PATIRIANTIEMS SOCIALINĘ RIZIKĄ, TVARKOS APRAŠO PATVIRTINIMO“ PAKEITIMO“**  **PROJEKTO**

**1. Sprendimo projekto esmė, tikslai ir uždaviniai.**

Savivaldybės tarybos sprendimo „Dėl Klaipėdos miesto savivaldybės tarybos 2018 m. rugsėjo 27 d. sprendimo Nr. T2-201 „Dėl Socialinių išmokų teikimo asmenims, patiriantiems socialinę riziką, tvarkos aprašo patvirtinimo“ pakeitimo“ projektu (toliau – sprendimo projektas) siekiama patikslinti atskiras Socialinių išmokų teikimo asmenims, patiriantiems socialinę riziką, tvarkos aprašo nuostatas, suderinant jas su Lietuvos Respublikos piniginės socialinės paramos nepasiturintiems gyventojams įstatymo ir Lietuvos Respublikos išmokų vaikams įstatymo nuostatomis.

**2. Projekto rengimo priežastys ir kuo remiantis parengtas sprendimo projektas.**

Šis sprendimo projektas parengtas vadovaujantis Lietuvos Respublikos išmokų vaikams įstatymo 19 straipsniu bei Lietuvos Respublikos piniginės socialinės paramos nepasiturintiems gyventojams įstatymo 23 straipsnio 1 dalies 1 punktu, kuriuose numatyta, kad asmenims, patiriantiems socialinę riziką, šių įstatymų nustatytos išmokos teikiamos savivaldybių tarybų nustatyta tvarka ir išmokos dydis piniginėmis lėšomis negali viršyti 50 procentų paskirtos išmokos dydžio, išskyrus atvejus, kai atvejo vadybininkas, koordinuojantis atvejo vadybos procesą, rekomenduoja didesnę kaip 50 procentų paskirtos išmokos dydžio sumą mokėti piniginėmis lėšomis, o kai atvejo vadyba netaikoma, – atsižvelgiant į socialinio darbuotojo, dirbančio su asmenimis, patiriančiais socialinę riziką, rekomendaciją.

**3. Kokių rezultatų laukiama.**

Patvirtinus sprendimo projektą Socialinių išmokų teikimo asmenims, patiriantiems socialinę riziką, tvarkos aprašo nuostatos atitiks šiuo metu galiojantį teisinį reguliavimą bei bus sudarytos palankesnės sąlygos didinti teikiamos socialinės paramos efektyvumą ir veiksmingumą, kai šeimos tinkamai gali disponuoti pinigais.

**4. Sprendimo projekto rengimo metu gauti specialistų vertinimai.**

Sprendimo projektas derinamas su Dokumentų valdymo, Teisės skyriais, Socialinių reikalų departamentu ir parengtas atsižvelgiant į gautas rekomendacijas.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Sprendimo projekte siūlomoms nuostatoms įgyvendinti papildomų lėšų iš savivaldybės biudžeto nereikės.

**7. Galimos teigiamos ar neigiamos sprendimo priėmimo pasekmės.**

Patvirtinus sprendimo projektą galimos teigiamos sprendimo priėmimo pasekmės – socialinių išmokų teikimo asmenims, patiriantiems socialinę riziką, tvarka atitiks šiuo metu galiojantį teisinį reguliavimą ir leis veiksmingai teikti socialinę paramą, asmenims patiriantiems socialinę riziką.

Neigiamos pasekmės – nenumatytos.

PRIDEDAMA.

1. Lietuvos Respublikos vietos savivaldos įstatymo išrašas, 1 lapas;

2. Lietuvos Respublikos piniginės socialinės paramos nepasiturintiems gyventojams įstatymo išrašas, 1 lapas;

3. Lietuvos Respublikos išmokų vaikams įstatymo išrašas, 1 lapas;

4. Sprendimo projekto lyginamasis variantas, 2 lapai.

|  |  |
| --- | --- |
| Socialinės paramos skyriaus vedėja | Audronė Liesytė |

**Išrašas**

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

1994 m. liepos 7 d. Nr. I-533

Vilnius

**18 straipsnis. Nuostatos dėl teisės aktų sustabdymo, panaikinimo, apskundimo**

1. Savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba. Kitų savivaldybės viešojo administravimo subjektų priimtus teisės aktus gali sustabdyti ar panaikinti pagal kompetenciją savivaldybės taryba. Savivaldybės administracijos direktorius ar kiti savivaldybės viešojo administravimo subjektai savo priimtus teisės aktus gali sustabdyti ir juos pakeisti ar panaikinti. Savivaldybės administracijos direktoriaus pavaduotojo pagal kompetenciją priimtus teisės aktus gali sustabdyti ar panaikinti jis pats arba savivaldybės administracijos direktorius.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Išrašas**

**LIETUVOS RESPUBLIKOS**

**PINIGINĖS SOCIALINĖS PARAMOS NEPASITURINTIEMS GYVENTOJAMS**

**ĮSTATYMAS**

2003 m. liepos 1 d. Nr. IX-1675

Vilnius

**23 straipsnis. Savivaldybės administracijos pareigos ir teisės teikiant piniginę socialinę paramą**

1. Savivaldybės administracija, teikdama piniginę socialinę paramą, privalo:

1) derinti socialinės pašalpos teikimo bendrai gyvenantiems asmenims arba vieniems gyvenantiems asmenims, patiriantiems socialinę riziką, formas – nepinigine forma ir pinigais – savivaldybės tarybos nustatyta tvarka. Socialinės pašalpos dydis pinigais negali viršyti 50 procentų paskirtos socialinės pašalpos dydžio, išskyrus atvejus, kai atvejo vadybininkas, koordinuojantis atvejo vadybos procesą, rekomenduojadidesnę kaip 50 procentų paskirtos socialinės pašalpos dydžio sumą mokėti piniginėmis lėšomis, o kai atvejo vadyba netaikoma, – atsižvelgiant į socialinio darbuotojo, dirbančio su asmenimis, patiriančiais socialinę riziką, rekomendaciją;

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Išrašas**

**LIETUVOS RESPUBLIKOS**

**IŠMOKŲ VAIKAMS**

**ĮSTATYMAS**

1994 m. lapkričio 3 d. Nr. I-621

Vilnius

**19 straipsnis. Išmokų teikimas asmenims, patiriantiems socialinę riziką**

1. Asmenims, patiriantiems socialinę riziką, išmokos teikiamos savivaldybės tarybos nustatyta tvarka.

2. Išmokos asmenims, patiriantiems socialinę riziką, teikiamos:

1) piniginėmis lėšomis vaiką prižiūrintiems motinai (įmotei) ar tėvui (įtėviui);

2) piniginėmis lėšomis vyresniam kaip 16 metų vaikui;

3) maisto produktais, drabužiais, avalyne, higienos reikmenimis ir kitais vaikams būtinais daiktais;

4) socialinėmis kortelėmis, skirtomis pirkti maisto parduotuvėse;

5) maitinimo talonais;

6) socialinėmis paslaugomis, vadovaujantis Socialinių paslaugų įstatymu;

7) apmokant vaikų maitinimo išlaidas mokyklose ar dienos centruose;

8) apmokant vaikų išlaikymo išlaidas ikimokyklinėse įstaigose;

9) apmokant neformaliojo vaikų švietimo paslaugų išlaidas;

10) kitais savivaldybės tarybos nustatytais būdais.

3. Šio straipsnio 2 dalyje nustatyti išmokų teikimo būdai vaiko (vaikų) poreikiams užtikrinti parenkami atsižvelgiant į socialinio darbuotojo, dirbančio su asmenimis, patiriančiais socialinę riziką, rekomendacijas.

4. Asmenims, patiriantiems socialinę riziką, išmokos dydis piniginėmis lėšomis negali viršyti 50 procentų paskirtos išmokos dydžio, išskyrus atvejus, kai atvejo vadybininkas, koordinuojantis atvejo vadybos procesą, rekomenduoja didesnę kaip 50 procentų paskirtos išmokos dydžio sumą mokėti piniginėmis lėšomis, o kai atvejo vadyba netaikoma, – atsižvelgiant į socialinio darbuotojo, dirbančio su asmenimis, patiriančiais socialinę riziką, rekomendaciją.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Projekto**

**lyginamasis variantas**

**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL KLAIPĖDOS MIESTO SAVIVALDYBĖS TARYBOS 2018 M. RUGSĖJO 27 D. SPRENDIMO NR. T2-201 „DĖL SOCIALINIŲ IŠMOKŲ TEIKIMO ASMENIMS, PATIRIANTIEMS SOCIALINĘ RIZIKĄ, TVARKOS APRAŠO PATVIRTINIMO“ PAKEITIMO**

Nr.

Klaipėda

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos išmokų vaikams įstatymo 19 straipsniu ir Lietuvos Respublikos piniginės socialinės paramos nepasiturintiems gyventojams įstatymo 23 straipsnio 1 dalies 1 punktu, Klaipėdos miesto savivaldybės taryba nusprendžia:

1. Pakeisti Socialinių išmokų teikimo asmenims, patiriantiems socialinę riziką, tvarkos aprašą, patvirtintą Klaipėdos miesto savivaldybės tarybos 2018 m. rugsėjo 27 d. sprendimu Nr. T2-201 „Dėl Socialinių išmokų teikimo asmenims, patiriantiems socialinę riziką, tvarkos aprašo patvirtinimo“:

1.1. pakeisti 4 punktą ir jį išdėstyti taip:

„4. Socialinės pašalpos ir (ar) išmokų vaikams dydis pinigais negali viršyti 50 procentų paskirtos socialinės pašalpos ir (ar) išmokų vaikams dydžio, **išskyrus atvejus, kai atvejo vadybininkas, koordinuojantis atvejo vadybos procesą, rekomenduoja didesnę kaip 50 procentų paskirtos išmokos dydžio sumą mokėti piniginėmis lėšomis, o kai atvejo vadyba netaikoma, – atsižvelgiant į socialinio darbuotojo, dirbančio su asmenimis, patiriančiais socialinę riziką, rekomendaciją.**“;

1.2. pakeisti 6 punktą ir jį išdėstyti taip:

„Socialinių išmokų, išskyrus kompensacijų, teikimo būdą, atsižvelgdama į Klaipėdos miesto savivaldybės administracijos (toliau – Savivaldybės administracija) Socialinių reikalų departamento Socialinės paramos skyriaus (toliau – Socialinės paramos skyrius) Socialinių išmokų poskyrio (toliau – Socialinių išmokų poskyris) specialistų surašytą buities ir gyvenimo sąlygų patikrinimo aktąir (ar) institucijų (BĮ Klaipėdos miesto šeimos ir vaiko gerovės centro (toliau – Šeimos ir vaiko gerovės centras), BĮ Klaipėdos miesto nakvynės namų (toliau – Nakvynės namai), psichologinės bei socialinės reabilitacijos įstaigų ar kitų socialines, sveikatos, švietimo paslaugas teikiančių įstaigų ir organizacijų,kitų savivaldybių administracijų ir kt.), **ir (ar) bendruomenės atstovų** pateiktą informaciją apie asmenis~~, patiriančius socialinę riziką,~~ bei **atvejo vadybininko, koordinuojančio atvejo vadybos procesą, o kai atvejo vadyba netaikoma, - socialinio darbuotojo, dirbančio su asmenimis, patiriančiais socialinę riziką,** rekomendacijas dėl socialinių išmokų teikimo būdo (būdų), siūlo Savivaldybės administracijos direktoriaus sudaryta **P**aramos teikimo komisija **(toliau – Komisija)**. ~~Paramos teikimo~~

**K**omisijos darbo organizavimo tvarką, komisijos teises ir pareigas nustato Savivaldybės administracijos direktoriaus patvirtinti Paramos teikimo komisijos nuostatai“;

1.3. pakeisti 7.3 papunktį ir jį išdėstyti taip:

„7.3. parengia dokumentus (duomenis) socialinės rizikos veiksniams ir aplinkybėms, dėl kurių asmenys patiria ar yra pavojus patirti jiems socialinę atskirtį (piktnaudžiavimas narkotinėmis, psichotropinėmis medžiagomis, alkoholiu; elgetavimas, valkatavimas, skurdas bei benamystė ir kt.), vertinti (buities ir gyvenimo sąlygoms patikrinti ar kt.), išskyrus atvejus, kai asmenys neturi nuolatinės faktinės gyvenamosios vietos ir (ar) gauna socialinės priežiūros paslaugas, psichologinės bei socialinės reabilitacijos paslaugas ar pan. **arba taikoma atvejo vadyba**“;

1.4. pakeisti 9 punktą ir jį išdėstyti taip:

„9. Keičiant socialinių išmokų, išskyrus Tvarkos aprašo 5.1 papunktyje nurodytus atvejus, teikimo formą ir (ar) būdą pagal asmens prašymą ar gavus iš institucijos informaciją, taikoma šio Tvarkos aprašo 7 punkte nustatyta tvarka.

~~Nustačius, kad asmuo nepatiria socialinės rizikos, šio~~ Tvarkos aprašo nuostatos dėl socialinių išmokų **teikimo** nebetaikomos ~~nuo kito mėnesio pirmos dienos po informacijos gavimo ir (ar) socialinės rizikos veiksnių ir aplinkybių vertinimo.~~ **nustačius ir (ar) gavus informacijos, kad asmuo nepatiria socialinės rizikos.“;**

1.5. pakeisti 10 punktą ir jį išdėstyti taip:

„10. Sprendimą (įsakymą) dėl išmokų vaikams, socialinės pašalpos ir kompensacijų teikimo asmenims, patiriantiems socialinę riziką, būdo (būdų) priima Savivaldybės administracijos direktorius arba jo įgaliotas asmuo. Priimant sprendimą (įsakymą) dėl išmokų vaikams ir socialinės pašalpos teikimo asmenims, patiriantiems socialinę riziką, būdo (būdų) atsižvelgiama į ~~paramos teikimo~~ **K**omisijos siūlymą.“.

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras |  |

|  |  |
| --- | --- |
| Teikėjas – Savivaldybės administracijos direktorius | Gintaras Neniškis |